CELEX: 32010R1248
Language: sl
Date: 2010-12-21
Title: Uredba Komisije (EU) št. 1248/2010 z dne 21. decembra 2010 o odprtju tarifne kvote za leto 2011 za uvoz v Evropsko unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba Sveta (ES) št. 1216/2009

23.12.2010   
            
            
               SL
            
            
               Uradni list Evropske unije
            
            
               L 341/1
            
         UREDBA KOMISIJE (EU) št. 1248/2010
   z dne 21. decembra 2010
   o odprtju tarifne kvote za leto 2011 za uvoz v Evropsko unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba Sveta (ES) št. 1216/2009
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1216/2009 z dne 30. novembra 2009 o trgovinskih režimih za nekatero blago, pridobljeno s predelavo kmetijskih proizvodov (1), in zlasti člena 7(2) Uredbe,
   ob upoštevanju Sklepa Sveta 2004/859/ES z dne 25. oktobra 2004 o sklenitvi Sporazuma v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (2) ter zlasti člena 3 Sklepa,
   ob upoštevanju naslednjega:
   
               (1)
            
            
               Protokol 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (3) in Protokol 3 k Sporazumu EGP (4) določata trgovinske režime za nekatere kmetijske in predelane kmetijske proizvode med pogodbenicami.
            
         
               (2)
            
            
               Protokol 3 k Sporazumu EGP, kakor je bil spremenjen s Sklepom 138/2004 Skupnega odbora EGP (5), določa carinsko stopnjo nič, ki se uporablja za nekatere vode, ki vsebujejo dodan sladkor ali druga sladila ali arome, uvrščene v oznako KN 2202 10 00, in nekatere druge brezalkoholne pijače, ki vsebujejo sladkor, uvrščene v oznako KN ex 2202 90 10.
            
         
               (3)
            
            
               Carinska stopnja nič za zadevne vode in druge pijače je bila za Norveško začasno odpravljena s Sporazumom v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (6) (v nadaljnjem besedilu: Sporazum), odobrenim s Sklepom 2004/859/ES. V skladu s točko IV potrjenega zapisnika Sporazuma je dajatev prost uvoz blaga iz oznak KN 2202 10 00 in ex 2202 90 10 s poreklom iz Norveške dovoljen le v mejah dajatev proste kvote, za uvoz izven dodeljenih kvot pa je dajatev treba plačati.
            
         
               (4)
            
            
               Z Uredbo Komisije (EU) št. 1255/2009 (7) je bila ukinjena začasna odprava dajatev prostega režima za obdobje od 1. januarja do 31. decembra 2010 za uvoz zadevnih vod in pijač v Unijo.
            
         
               (5)
            
            
               Treba je odpreti tarifno kvoto za zadevne vode in pijače za leto 2011. Zadnja letna kvota za leto 2009 za navedene proizvode je bila odprta z Uredbo Komisije (ES) št. 89/2009 (8). Ker za leto 2010 ni bila odprta nobena letna kvota, se obseg kvote za leto 2011 ohrani na isti ravni.
            
         
               (6)
            
            
               Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (9) določa pravila za upravljanje tarifnih kvot. Primerno je zagotoviti upravljanje tarifne kvote, odprte s to uredbo, v skladu z navedenimi pravili.
            
         
               (7)
            
            
               Ukrepi, predvideni s to Uredbo, so v skladu z mnenjem Upravljalnega odbora za horizontalna vprašanja o trgovini s predelanimi proizvodi, ki niso navedeni v Prilogi I –
            
         SPREJELA NASLEDNJO UREDBO:
   Člen 1
   1.   Od 1. januarja do 31. decembra 2011 se za blago s poreklom iz Norveške, ki je navedeno v Prilogi, pod pogoji iz navedene priloge odpre tarifna kvota Unije, določena v Prilogi.
   2.   Pravila o poreklu, ki se sporazumno uporabljajo za blago iz Priloge, so določena v Protokolu 3 dvostranskega Sporazuma o prosti trgovini med Evropsko gospodarsko skupnostjo in Kraljevino Norveško.
   3.   Za uvožene količine, ki kvoto presežejo, se uporablja preferencialna dajatev 0,047 EUR/liter.
   Člen 2
   Tarifno kvoto Unije iz člena 1(1) upravlja Komisija v skladu s členi 308a, 308b in 308c Uredbe (EGS) št. 2454/93.
   Člen 3
   Uredba (EU) št. 1255/2009 se razveljavi.
   Člen 4
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2011.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 21. decembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 328, 15.12.2009, str. 10.
   
      (2)  UL L 370, 17.12.2004, str. 70.
   
      (3)  UL L 171, 27.6.1973, str. 2.
   
      (4)  UL L 22, 24.1.2002, str. 34.
   
      (5)  UL L 342, 18.11.2004, str. 30.
   
      (6)  UL L 370, 17.12.2004, str. 72.
   
      (7)  UL L 338, 19.12.2009, str. 18.
   
      (8)  UL L 25, 29.1.2009, str. 14.
   
      (9)  UL L 253, 11.10.1993, str. 1.
   
      PRILOGA
      
         Tarifna kvota za leto 2011, ki se uporablja za uvoz blaga s poreklom iz Norveške v Evropsko unijo
      
      
                  Zaporedna št.
               
               
                  Oznaka KN
               
               
                  Poimenovanje proizvoda
               
               
                  Obseg letne kvote za leto 2011
               
               
                  Stopnja dajatve, ki se uporablja v mejah kvote
               
               
                  Stopnja dajatve, ki se uporablja, ko je obseg kvote presežen
               
            
                  09.0709
               
               
                  2202 10 00
               
               
                  vode, vključno mineralne vode in sodavice, ki vsebujejo dodan sladkor ali druga sladila ali arome
               
               
                  17,303 milijonov litrov
               
               
                  oprostitev
               
               
                  0,047 EUR/liter
               
            
                  ex 2202 90 10
               
               
                  druge brezalkoholne pijače, ki vsebujejo sladkor (saharozo ali invertni sladkor)